Riðusérfræðingar frá fjórum löndum hafa frá því í vor leitað nýrra arfgerða í íslenska sauðfjárstofninum sem eiga að vernda sauðkindina fyrir riðusmiti. Þetta er fyrsta rannsóknin af þessu tagi sem gerð er hér á landi í tuttugu ár. Meðal annars verða tekin sýni úr tvö þúsund og fimm hundruð kindum á Íslandi og Grænlandi.
Undir forystu Karólínu Elísabetardóttur, bónda í Hvammshlíð í Skagabyggð, var í vor hafin leit að erlendum rannsóknum sem sýna fram á lausnir gegn riðuveiki. Að verkefninu koma sérfræðingar frá Þýskalandi, Englandi og Ítalíu, auk íslenskra dýralækna og líffræðinga.
Segir Karolína en leiðin til þess sé að finna verndandi arfgerðir gegn riðuveiki. Hefðbundnar arfgerðir, sem dugi í flestum sauðfjárkynjum erlendis, hafi til þessa ekki fundist í íslenska fjárstofninum. Hins vegar sé til sjaldgæf arfgerð í ítölsku sauðfé og til séu heimildir um að þessi tiltekna arfgerð hafi fundist hér á landi.
Og nú sé hafin viðmikil sýnataka og rannsóknir en til stendur að skoða samtals 2.300 kindur um allt land, auk 200 kinda af íslenskum fjárstofni á Grænlandi. Og til standi að kynna bændum verkefnið á tveimur kynningarfundum þar sem þýskur prófessor talar meðal annars.